CELEX: 62009CO0451
Language: bg
Date: 2010-05-12 00:00:00
Title: Определение на Съда (осми състав) от 12 май 2010 г. # Pigasos Alieftiki Naftiki Etaireia срещу Съвет на Европейския съюз и Европейска комисия. # Обжалване - Извъндоговорна отговорност - Доказателство за общностния произхд на продукти, добити от риболов, от гръцки кораб, собственост на дружество по гръцкото право - Неприемане на разпоредби, позволяващи на митническите органи на държавите членки да приемат издадени от трета държава документи, различни от документ T2M. # Дело C-451/09 P.

Определение на Съда (осми състав) от 12 май 2010 г. — Pigasos Alieftiki Naftiki Etaireia/Съвет и Комисия
      (Дело C‑451/09 P)
      „Обжалване — Извъндоговорна отговорност — Доказателство за общностния произход на продукти, добити от риболов, от гръцки кораб, собственост на дружество по гръцкото
         право — Неприемане на разпоредби, позволяващи на митническите органи на държавите членки да приемат издадени от трета държава документи,
         различни от документ T2M“
      
      1.                     Извъндоговорна отговорност — Условия — Нормативен акт, предполагащ извършен избор в областта на икономическата политика —
            Достатъчно съществено нарушение на правна норма от по-висок ранг, с която се предоставят права на частноправните субекти —
            Изискване за явно и значително неспазване на границите, които са наложени на широкото право на преценка на законодателя на
            Съюза (член 340, втора алинея ДФЕС) (вж. точки 20—25)
      2.                     Обжалване — Правни основания — Контрол на Съда върху преценката на доказателствата — Изключване, освен в случай на изопачаване
            на доказателствата (вж. точка 30)
      3.                     Обжалване — Правни основания — Правно основание, насочено срещу мотив на решението, който не е необходим за обосноваване на
            диспозитива му — Неотносимо правно основание (вж. точка 38)
      4.                     Извъндоговорна отговорност — Условия — Вреда — Задължение на увреденото лице да докаже, че е положило необходимата грижа,
            за да ограничи обхвата на вредите (член 340, втора алинея ДФЕС) (вж. точки 39 и 40)
      Предмет
      
         
               Жалба срещу Решение на Първоинстанционния съд (седми състав) от 16 септември 2009 г. по дело Pigasos Alieftiki Naftiki Etaireia/Съвет
                  и Комисия (T‑162/07), с което последният отхвърля иска за обезщетение на вредите, които ищецът твърди, че е претърпял в резултат
                  на това, че Съветът и Комисията не са приели разпоредби, позволяващи на митническите органи на държава членка — в конкретния
                  случай на гръцките митнически органи — да приемат като доказателство за общностния произход на продукти, добити от риболов,
                  от гръцки кораб, собственост на ищеца, издадени от трета държава документи, различни от документ T2M, който се предвижда в
                  Регламент (ЕИО) № 2454/93 на Комисията от 2 юли 1993 г. (ОВ L 253, 1993 г., стр. 1; Специално издание на български език, 2007 г.,
                  глава 2, том 7, стр. 3)
               
            Диспозитив
      
         
                  1)
               
               
                  
               
               
                  	Отхвърля жалбата.
               
            
         
                  2)
               
               
                  
               
               
                  	Осъжда Pigasos Alieftiki Naftiki Etaireia да заплати съдебните разноски.